दोनों संग्रहालय से सटे आवासीय मकान के जरिये संग्रहालय की छत पर पहुंचे। इस मार्ग की पहचान दोनों ने रेकी के दौरान की थी। गौस और मोबीन अपने साथ लाये उपकरणों की मदद से वेंटिलेटर को खोला। इसके बाद गौस ने रस्सी का एक सिरा पकड़ा जबकि दूसरे सिरे के सहारे मोबीन संग्रहालय के अंदर प्रवेश कर गया। इसके बाद मोबीन ने स्वर्ण के टिफिन बाॅक्स, कप, तश्तरी और चम्मच को शोकेस से सफाई के साथ निकाला और अपने बैग में डाल लिया। इसके बाद दोनों प्रवेश के रास्ते से ही संग्रहालय के बाहर निकल गये।